*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Μαρτίου 1983

που αφορά τη Γαλλική Δημοκρατία, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας

(Το κείμενο στη γαλλική γλώσσα είναι το μόνο αυθεντικό)

(83/142/ΕΟΚ, Ευτατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1),

τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,

Εκτιμώντας:

ότι για τα οικονομικά έτη 1979, 1980, 1981 η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/821/ΕΟΚ, Ευρατόμ, ΕΚΑΧ (3), 81/1017/Ευρατόμ, ΕΚΑΧ, ΕΟΚ (4) και 82/759/ΕΚΑΧ, ΕΟΚ, Ευρατόμ (5)·

ότι, αφενός, η Γαλλική Δημοκρατία ζητά την παράταση των αποφάσεων που έχουν ήδη εκδοθεί και ότι, αφετέρου στις 31 Δεκεμβρίου 1981 έληξε η τριετής περίοδος στη διάρκεια της οποίας τα Κράτη μέλη μπορούν να παράσχουν δικαίωμα επιλογής για τη φορολογία, δυνάμει του άρθρου 28 παράγραφος 3 υπό γ) σε συνδυασμό με το παράρτημα Ζ της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των Κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (6), η οποία στο εξής ονομάζεται «εκτη οδηγία» και ότι δεν πρέπει να ανανεωθεί η έγκριση· ότι δεν διαθέτει τα κατάλληλα στοιχεία, αλλά μόνο κατά προσέγγιση στοιχεία, για τον υπολογισμό της βάσης των πόρων από το φόρο προστιθέμενης αξίας που αντιστοιχεί στις παροχές υπηρεσιών από ορισμένους ελεύθερους επαγγελματίες και από εμπειρογνώμονες που ασχολούνται με την εκτίμηση των ασφαλιστικών αποζημιώσεων που απαλλάσσονται δυνάμει του άρθρου 28 παράγραφος 3 υπό β) της έκτης οδηγίας, ως πράξεις που απαριθμούνται στο παράρτημα ΣΤ σημεία 2 και 11 της έκτης οδηγίας, και ότι πρέπει να της επιτραπεί να χρησιμοποιήσει κατά προσέγγιση εκτιμήσεις·

ότι για τα πρώτα έτη εφαρμογής της έκτης οδηγίας πρέπει να χορηγούνται ετήσιες εγκρίσεις·

ότι η Συμβουλευτική Επιτροπή των Ιδίων Πόρων έχει εγκρίνει την έκθεση στην οποία αναφέρονται οι γνώμες των μελών της για την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον υπολογισμό της βάσης των ιδίων πόρων που προέρχονται από το φόρο προστιθέμενης αξίας και αφορούν το οικονομικό έτος 1982, χορηγείται στη Γαλλική Δημοκρατία η έγκριση, κατ' εφαρμογή του άρθρου 9 παράγραφος 3 πρώτο εδάφιο πρώτη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη τις ακόλουθες κατηγορίες που αναφέρονται στο παράρτημα ΣΤ της έκτης οδηγίας:

1. παροχές υπηρεσιών πραγματοποιούμενες με γεωργικά μηχανήματα προς όφελος ατομικών ή συνεταιρισμένων γεωργικών επιχειρήσεων (παράρτημα ΣΤ σημείο 3)·

2. εργασίες που πραγματοποιούνται από τυφλούς ή από εργαστήρια τυφλών, υπό την προϋπόθεση ότι η φορολογική απαλλαγή τους δεν επιφέρει σημαντικές στρεβλώσεις του ανταγωνισμού (παράρτημα ΣΤ σημείο 7)·

3. παραδόσεις αγαθών και παροχές υπηρεσιών προς οργανισμούς που είναι επιφορτισμένοι με την κατασκευή, τη διαρρύθμιση και τη συντήρηση νεκροταφείων, τάφων και μνημείων των θυμάτων πολέμου (παράρτημα ΣΤ σημείο 8).

Άρθρο 2

Για τον υπολογισμό της βάσης των ιδίων πόρων που προέρχονται από το φόρο προστιθέμενης αξίας και

αφορούν το οικονομικό έτος 1982, χορηγείται στη Γαλλική Δημοκρατία η έγκριση, κατ' εφαρμογή του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίζει, χρησιμοποιώντας κατά προσέγγιση εκτιμήσεις, τη βάση τη σχετική με τις ακόλουθες κατηγορίες πράξεων που αναφέρονται στο παράρτημα ΣΤ της έκτης οδηγίας, δηλαδή:

1. είσπραξη δικαιωμάτων εισόδου σε αθλητικές εκδηλώσεις (παράρτημα ΣΤ σημείο 1)·

2. παροχή υπηρεσιών από ορισμένες κατηγορίες ελεύθερων επαγγελματιών (παράρτημα ΣΤ, πρώην σημείο 2)·

3. παροχή υπηρεσιών από εμπειρογνώμονες που ασχολούνται με την εκτίμηση ασφαλιστικών αποζημιώσεων (παράρτημα ΣΤ σημείο 11) ·

4. παροχή ύδατος από οργανισμούς δημοσίου δικαίου (παράρτημα ΣΤ σημείο 12)·

5. παροχή υπηρεσιών μεταφοράς προσώπων (παράρτημα ΣΤ, πρώην σημείο 17)·

6. παραδόσεις υλικών από ανάκτηση και παραδόσεις καινούριων βιομηχανικών απορριμμάτων (παράρτημα ΣΤ σημείο 20)·

7. εργασίες σχετικές με τον χρυσό εκτός από τον χρυσό βιομηχανικής χρήσης (παράρτημα ΣΤ σημείο 26)·

8. παροχές υπηρεσιών των πρακτορείων ταξιδίων που αναφέρονται στο άρθρο 26 της έκτης οδηγίας, καθώς και των πρακτορείων ταξιδίων που ενεργούν επ' ονόματι και για λογαριασμό του ταξιδιώτη, για ταξίδια που πραγματοποιούνται στο εσωτερικό της Κοινότητας (παράρτημα ΣΤ σημείο 27).

Άρθρο 3

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 11 Μαρτίου 1983.

Για την Επιτροπή

Christopher TUGENDHAT

Αντιπρόεδρος

(1) ΕΕ αριθ. L 94 της 28. 4. 1970, σ. 19.

(2) ΕΕ αριθ. L 336 της 27. 12. 1977, σ. 8.

(3) ΕΕ αριθ. L 239 της 12. 9. 1980, σ. 20.

(4) ΕΕ αριθ. L 367 της 23. 12. 1981, σ. 33.

(5) ΕΕ αριθ. L 320 της 17. 11. 1982, σ. 18.

(6) ΕΕ αριθ. L 145 της 13. 6. 1977, σ. 1.